b'\n_START_ARTICLE_\nGadsden-kj\xc3\xb8pet\n_START_SECTION_\nBakgrunn\n_START_PARAGRAPH_\nMens jernbanealderen utviklet seg s\xc3\xa5 s\xc3\xa5 business- & handelsorienterte forretningsmenn i de s\xc3\xb8rlige statene i USA muligheten til \xc3\xb8kt handel med en kobling til stillehavskysten. Tankene p\xc3\xa5 en jernbane gjennom den vanskelige topografien s\xc3\xb8r i de meksikanske landavst\xc3\xa5elsene etter den meksikansk-amerikanske krigen ble hindret av de fjellrike landskapene._NEWLINE_Planen var for en jernbane \xc3\xa5 g\xc3\xa5 gjennom Mesilla-dalen.\n_START_SECTION_\nOppkj\xc3\xb8pet\n_START_PARAGRAPH_\nMexico og USA hadde begge \xc3\xa5rsaker til \xc3\xa5 godta avtalen. Meksikanske krav om skadeserstatninger for herjinger foretatt av indianere fra de nylig avst\xc3\xa5tte omr\xc3\xa5dene var en bidragsfaktor. Amerikanerne \xc3\xb8nsket opprinnelig \xc3\xa5 kj\xc3\xb8pe langt st\xc3\xb8rre omr\xc3\xa5der enn man til slutt ble enige om, blant annet halv\xc3\xb8ya Baja California og store deler av de nordligste delstatene i Mexico, og tilb\xc3\xb8d opptil 50 millioner dollar for omr\xc3\xa5dene. Mexico derimot nektet \xc3\xa5 la en s\xc3\xa5 stor del av sitt territorium bli solgt, samt anti-slaveri krefter i USA reagerte sterkt p\xc3\xa5 \xc3\xb8nske om et s\xc3\xa5 stort oppkj\xc3\xb8p av slaveterritorium. _NEWLINE_Administrasjonen til president Franklin Pierce, sterkt p\xc3\xa5virket av krigsminister Jefferson Davis s\xc3\xa5 en mulighet til \xc3\xa5 f\xc3\xa5 tak i land for en jernbane, samt mer territorium. _NEWLINE_Avtalen for oppkj\xc3\xb8pet av 76,800 km\xc2\xb2 med land for 10 millioner amerikanske dollar (dr\xc3\xb8yt $260 millioner dollar i dag) ble godkjent 30. desember 1853, med ratifisering fra senatet som ble fulgt opp med den endelige godtagelsen fra de meksikanske myndighetene den 8. juni 1854.\n_START_SECTION_\nEtterspill, konsekvenser og videreutviklingen av regionen\n_START_PARAGRAPH_\nI USA f\xc3\xb8rte debatten over avtalen til en regional disputt over slaveri, noe som f\xc3\xb8rte til et holdt i planlegging og bygging av jernbanen da Den amerikanske borgerkrigen br\xc3\xb8t ut i 1861._NEWLINE_Innbyggerne i omr\xc3\xa5det fikk fullt amerikanske statsborgerskap, og ble sakte assimilert inn i amerikansk liv og kultur over et halvt \xc3\xa5rhundre. Den st\xc3\xb8rste trusselen for nybyggere var raid gjort av Apacheindianere. Den amerikanske h\xc3\xa6ren tok  kontroll over regionen i 1854 men f\xc3\xb8rst i 1856 ble tropper permanent plassert der. I juni 1857 ble Fort Buchanan etablert s\xc3\xb8r for Gila, ved hode til Sonoita Creek-dalen. Fortet beskyttet omr\xc3\xa5det helt til det ble \xc3\xb8delagt i juli 1861. Den nye stabiliteten i regionen f\xc3\xb8rte med seg gruvearbeidere, og ranch-eiere. _NEWLINE_Innen de sene \xc3\xa5rene av 1850-tallet hadde antall gruveleire og milit\xc3\xa6rutposter transformert landsbygda i Arizona, og lagd nye handelskoblinger til Sonora, Mexico. Magdalena, Sonora ble et viktig senter for ressurser for Tubac. I tillegg ble hvete fra n\xc3\xa6rliggende Cucurpe mat for troppene i Fort Buchanan, og Santa Cruz oppretthold gruvevirksomheten i Morwy, bare noen kilometer nord.'